ak Sur kate nang omahe Ning Ya mari traweh. Cik Ning Ya seneng, Cak Sur mampir tuku gorengan. Adakno sing tuku antri. Nang ngarep Cak Sur onok ibuk-ibuk luemu. Batine Cak Sur, wong iku mesthi boros. Numpak bemo mbayar telu, sabun yo cepet entek. Wong iku mari blanja. Tas kreseke pitu didekek nang dhingklike bakul gorengan. Bakul gorengan iku ndekek kresek ireng pesenane wong iku nang dhingklik mari ngono ngladeni Cak Sur. Wong luemu iku ngringkesi tase. Cak Sur langsung nyaut kresek ireng. Dijempok, empuk, dicangking. “Ning, iku gorengan digawe camilan,” jare Cak Sur menehna kresek ireng. Ning Ya seneng. Biyasane Cak Sur nggawakno ote-ote senengane. Bareng dibukak, Ning Ya mbrabak abang. “Cak… mumpung awake dhewe gurung lamaran. Sampeyan tibakno nyambi dadi wedokan ludruk, ta?” Sing ditakoki tolah-toleh. Ning Ya nangis. “Iki opo lek gak digawe wedokan ludruk? Kathik sakmene gedhene.” Arek iku nyengkiwing kutang guedhe, lipstik abang, ambek sanggul cepol. Cak Sur gak isok ngomong. n end
